เรื่องร้องเรียน: ถนนในซอย เฉลิมพระเกียรติ ร.9 67 ไม่มีไฟติดตั้ง มืดมาก ถนนได้ยกเป็นของ กทม นานแล้วค่า ค่อนข้างเปลี่ยวตอนกลางคืน รถไม่ค่อยเห็นคนเดินเท้า อันตราย
การดำเนินการของเจ้าหน้าที่: สำนักงานเขตประเวศ ฝ่ายโยธา ได้ตรวจสอบบริเวณซอยเฉลิมพระเกียรติ ร.๙ ซอย 67 ( ซึ่งซอยดังกล่าวเป็นซอยส่วนบุคคลตามเลขที่ดินในระวาง 5136 III 8214-06 (1000) ตามเลขที่ดิน 1029 )  กรณีการยกที่ดินให้เป็นสาธารณประโยชน์นั้นมีขั้นตอนดังนี้  1. กรณียกที่ดินให้เป็นสาธารณประโยชน์ทั้งแปลงเจ้าของที่ดินสามารถดำเนินการจดทะเบียนยกที่ดินให้เป็นทางสาธารณประโยชน์ได้ที่สำนักงานที่ดินกรุงเทพมหานครสาขาประเวศ  2. กรณียกที่ดินบางส่วนให้เป็นทางสาธารณประโยชน์เจ้าของที่ดินจะต้องดำเนินการขอรังวัดแบ่งหักทางสาธารณประโยชน์ที่สำนักงานที่ดินกรุงเทพมหานคร สาขาประเวศ  3. กรณีที่ดินอยู่ภายใต้การจัดสรรที่ดินจะต้องดำเนินการจัดตั้งนิติบุคคลเพื่อจะต้องดำเนินการตามระเบียบข้อปฏิบัติของสำนักงานที่ดินเกี่ยวกับการจดทะเบียนทรัพย์สินให้เป็นสาธารณประโยชน์ตามมาตรา ๔๔(๓)แห่งพระราชบัญญัติจัดสรรที่ดิน พ.ศ.๒๕๔๓ (ซึ่งหากท่านมีข้อมูลหรือหลักฐานในการยกเป็นสาธารณประโยชน์แล้วกรุณานำมายื่นที่สำนักงานเขตประเวศได้)
ความเห็นของผู้แจ้ง: ขอบคุณมากค่ะ (happy)
พื้นที่: แขวงดอกไม้ เขตประเวศ กรุงเทพมหานคร